Балтач районы

Нөнәгәр авылы

“Тамчы” балалар бакчасы

2 нче кечкенәләр төркемендә физкультура шөгыле

**Тема: “Кышкы урманга сәяхәт”**

Уздырды:

Мөхаммәтгалиева Зөлфия Рәфкәт кызы.

Балтач, 2012

**Максат:** - стандарт булмаган җиһазлар белән уен аша баларның хәрәкәт әшчәнлеген активлаштыру;

* Колоннада бер – бер артлы йөрү һәм йөгерүне ныгыту;
* Тезне югары күтреп йөрү күнекмәләрен өйрәтү, дуга астыннан үрмәләп чыгу, тигезлекне саклап “эзләрдән”, “сәламәтлек сукмагыннан” йөри белүне ныгыту;
* Баларны бозның үзенчәлекләре белән таныштыру;
* Кулларның вак моторикасын үстерү.

**Җиһазлау:** “сәләмәтлек сукмагы”, “эзләр”, кар бөртекләре, ак кәгазь битләре, боздан ясалган мәрҗәннәр, зур һәм кечкенә чыршылар, уенчык куян, аю баласы, дугалар.

**Шөгыль барышы**

*Тәрбияче балалар белән группа бүлмәсенә керә, игътибарларын “сәламәтлек сумагына” юнәлтә.*

* Балалар, карагыз әле, нинди матур сукмак. Бу сукмак бик серле. Эйдәгез, бу сукмакны үтик әле. *(Балар вак адым белән баралар. Урман күренеше ачыла. Чыршы агачлары: зур һәм кечкенә).*
* Балалар, әйтегез әле бу серле сукмактан барып кайда килеп чыктык?
* Урманга.
* Эйе, без кышкы урманга килеп чыктык. Кышкы урман бик матур, кар да күп яуган, агачлар да кышкы киемнердә. Һава да бик чиста*. (Сулыш күнегүләре эшләү).*

*Тәрбияче мәрҗәннәр таба, балаларга күрсәтә.*

* Карагыз әле, балалар, мин нинди матур мәрҗәннәр таптым, алар төрле – төрле төстә, матур итеп ялтырыйлар. Тотып карагыз мәрҗәннәрне. Алар нинди? *(суык, юеш, шома).* Алар нәрсәдән ясалган? *(боздан).* Бу мәрҗәнне кем югалткан икэн соң? Хуҗасы кем икән? Әйдәгез, урман эченә кереп карыйк әле, бәлки хуҗасы да табылыр. Каргыз әле юлга: ничек күп кар яуган. Аякларыгыз карга бата күрмәсен *(тезләрне күтәреп йөрү).* Туңмас өчен йөгереп тә алыйк *(бер – бер артлы йөгерү).*

*Тавыш ишетелә.*

* Эйдәгез, качыйк*. (балалар качалар).*

*Шул вакытта кар бөртекләре җиргә төшә.*

* Тук – тук – тукран,

Тукылдатып утырган,

Чыршыдан кар бөртекләрен

Җиргә коеп төшергән.

*Кар бөртекләре белән күнегүләр әшлиләр:*

1. *“Кар бөртекләрен күрсәтү”.*
2. *“Кар бөртекләрен өскә күтәрү, аска төшерү. (3-4 тапкыр).*
3. *“Кар бөртекләре селкенәләр”. (4-5 тапкыр).*
4. *“Кар бөртекләрен яшерү”. (3-4 тапкыр).*
5. *“Кар бөртекләре җилдә әйләнәләр һәм җиргә төшәләр”.*
6. *Сикерү.*
7. *Сулыш күнегүе “Кар бөртекләрен очырту”.*

*Баларның игътибарын “эзләргә” юнәлтү.*

* Нинди эзләр бу, балалар? Нәрсә йөргән монда? Бу эзләр безне кайда китерер микән? *(Балалар эздән барып аю өненә килеп чыгалар, ул йоклый, тавышланмаска тырышып, китәләр).*
* Агачлар да кар астында калган. *(Үрмәләп чыгалар).*

*Агач астында куян елап утыра.*

* Исәнме, куян! Нигә елыйсын?

*Куян:* Мин мәрҗәннәремне югалттым.

*Тәрбияче куянга һәм балаларга эреп беткән мәрҗәнне күрсәтә.*

* Елама, куян. Без сиңа бик матур мәрҗән ясарбыз.

*Балалар җепкә мәрҗәннәр тезәләр.*

*Хәрәкәтле уен “Шаян куян”.*

*Аз хәрәкәтле уен “Кар йомарламнарын койма аша ату”.*

*“Сәләмәтлек сукмагы” буенча бакчага кайту.*